Хайнрих Хайне
Обичам ти снагата бяла…

Превод от немски: Димитър Стоевски, 1947

chitanka.info

Обичам ти снагата бяла,

обвивка на душа ефирна,

големите очи, челото,

косите черни и немирни.

Ти онзи тип си, който всуе

бях дирил във страни безбройни;

но ти самата също мигом

разбра голямата ми стойност.

Открила в мен мъжа бленуван,

ще ми дариш любов безкрайна,

и вкрая ще ми измениш, защото

това у вас е обичайно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.